CELEX: 62011CA0370
Language: el
Date: 2012-05-10 00:00:00
Title: Υπόθεση C-370/11: Απόφαση του Δικαστηρίου (έκτο τμήμα) της 10ης Μαΐου 2012 — Ευρωπαϊκή Επιτροπή κατά Βασιλείου του Βελγίου (Παράβαση κράτους μέλους — Άρθρα 36 και 40 της Συμφωνίας ΕΟΧ — Φορολόγηση, συνεπαγόμενη δυσμενή διάκριση, των υπεραξιών που αποκομίζονται από την αγορά μετοχών οργανισμών συλλογικών επενδύσεων οι οποίοι εδρεύουν στη Νορβηγία και στην Ισλανδία και δεν έχουν λάβει άδεια σύμφωνα με την οδηγία 85/611/ΕΟΚ)

30.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/5
            
         Απόφαση του Δικαστηρίου (έκτο τμήμα) της 10ης Μαΐου 2012 — Ευρωπαϊκή Επιτροπή κατά Βασιλείου του Βελγίου
   (Υπόθεση C-370/11) (1)
   
   (Παράβαση κράτους μέλους - Άρθρα 36 και 40 της Συμφωνίας ΕΟΧ - Φορολόγηση, συνεπαγόμενη δυσμενή διάκριση, των υπεραξιών που αποκομίζονται από την αγορά μετοχών οργανισμών συλλογικών επενδύσεων οι οποίοι εδρεύουν στη Νορβηγία και στην Ισλανδία και δεν έχουν λάβει άδεια σύμφωνα με την οδηγία 85/611/ΕΟΚ)
   2012/C 194/07
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωπος: W. Mölls)
   
      Καθού: Βασίλειο του Βελγίου (εκπρόσωποι: J.-C. Halleux και M. Jacobs)
   
      Αντικείμενο
   
   Παράβαση κράτους μέλους — Παράβαση των άρθρων 36 και 40 της Συμφωνίας για τον Ευρωπαϊκό Οικονομικό Χώρο — Φορολόγηση, συνεπαγόμενη δυσμενή διάκριση, των υπεραξιών που αποκομίζονται από την αγορά μετοχών οργανισμών συλλογικών επενδύσεων οι οποίοι εδρεύουν στη Νορβηγία και στην Ισλανδία και δεν έχουν λάβει άδεια σύμφωνα με την οδηγία 85/611/ΕΟΚ
   
      Διατακτικό
   
   Το Δικαστήριο αποφασίζει:
   
               1)
            
            
               Το Βασίλειο του Βελγίου, διατηρώντας σε ισχύ κανόνες κατά τους οποίους οι υπεραξίες που αποκομίζονται από την αγορά μετοχών οργανισμών συλλογικών επενδύσεων των οποίων η περιουσία σε ποσοστό άνω του 40 % επενδύεται σε απαιτήσεις και οι οποίοι δεν έχουν λάβει άδεια σύμφωνα με την οδηγία 85/611/ΕΟΚ του Συμβουλίου, της 20ής Δεκεμβρίου 1985, για το συντονισμό των νομοθετικών, κανονιστικών και διοικητικών διατάξεων σχετικά με ορισμένους οργανισμούς συλλογικών επενδύσεων σε κινητές αξίες (ΟΣΕΚΑ), δεν φορολογούνται όταν οι οργανισμοί αυτοί είναι εγκατεστημένοι στο Βέλγιο, ενώ φορολογούνται οι υπεραξίες που αποκομίζονται από την αγορά μετοχών τέτοιων οργανισμών που είναι εγκατεστημένοι στη Νορβηγία ή στην Ισλανδία, παρέβη τις υποχρεώσεις που υπέχει από το άρθρο 40 της Συμφωνίας για τον Ευρωπαϊκό Οικονομικό Χώρο, της 2ας Μαΐου 1992.
            
         
               2)
            
            
               Καταδικάζει το Βασίλειο του Βελγίου στα δικαστικά έξοδα.
            
         
      (1)  ΕΕ C 290 της 1.10.2011.